Dangus 2

Dangus 2 – Tango TV rodytas muzikinis realybės šou. Šou vedėjai Marijonas Mikutavičius ir Vytautas Šapranauskas (1958–2013), prodiuseris – Saulius Urbonavičius. Po tris mėnesius trukusio realybės šou nugalėtoju tapo Justinas Lapatinskas.

 Dalyviai 
Liudas, Živilė, Justas, Dalia, Soliaris, Jogailė, Raimonda, Marius, Eglė, Artakas, Skirmantė, Darius ir Adelija. Vėliau į Dangų atėjo naujokų: Rūta, Dainius, Kupido bei dvynės - Edita ir Erika.

 Taisyklės 
Kiekvieną savaitę renkami trys kandidatai į fantomus, iš jų atrenkamas vienas dalyvis, kuris savaitės finale kovos su blogiausiai pasirodžiusiu finalistu.

Finale balsuoja su muzika susijusių trijų asmenų komisija. Kiekvienas asmuo duoda po 12, 10 ir 8 balus savo favoritams. Vėliau telefono skambučiais ar žinutėmis balsuoja žiūrovai, kurie atitinkamai gali skirti 36, 30 ir 24 balus trims favoritams. Surinkęs mažiausiai balų finalistas kovoja dvikovoje su fantomu dėl išlikimo. Nugalėtojas kitą savaitę nusprendžia tris kandidatus į fantomo vietą.

Velykinio ir paskutiniojo (10 ir 12) finalų nugalėtojai iš karto papuola į superfinalą.

 Finalai 
 Pirmasis vasario 3 d. iškrito fantomu tapęs Vaidas, kovojęs dėl išlikimo su Živile. Nugalėtoju tapo Liudas su daina „Rytais“.
 2 savaitės finale vasario 10 d. iškrito fantomu tapusi Dalia, kovojusi dėl išlikimo su Skirmante. Nugalėtoja tapo Adelija su daina „Oro balionu“.
 3 savaitės finale vasario 17 d. iškrito Artakas, užėmęs 5 vietą tarp finalo dalyvių. Todėl turėjo kovoti su fantomu tapusia Jogaile, kuriai pralaimėjo mažesniu nei 100 balsų skirtumu. Finalo nugalėtoja tapo Skirmantė su daina „Džoni“.
 4 savaitės finale vasario 24 d. iškrito Jogailė, užėmusi 5 vietą tarp finalo dalyvių. Jogailė dėl išlikimo kovojo su Adelija, kuriai televizijos žiūrovai skyrė trigubai daugiau balsų. Finalo nugalėtoja tapo Živilė su daina „Lopšinė“. Nuo šiol finalo komisijos nariu tampa fantomas.
 5 savaitės finale kovo 3 d. iškrito fantomu tapęs Darius, dėl išlikimo susikovęs su Soliariu. Finalo nugalėtoju tapo Liudas su Skirmante atlikęs daina „Namai“.
 6 savaitės finale kovo 10 d. iškrito fantomu tapusi Rūta, dėl išlikimo kovojusi su Dainiumi. Finalo nugalėtoju antrą kartą iš eilės tapo Liudas su daina „Aš vėl jaučiu save“.
 7 savaitės finale kovo 17 d. vyko dvikova tarp pirmojo ir antrojo Dangaus dalyvių. Dėl išlikimo kovojo Antanas ir Soliaris, pastarajam pralaimėjus jo vietą užėmė Antanas.
 8 savaite kovo 24 d. įvyko revančas vėl susikovė Antanas ir Soliaris, šį kartą laimėjus Soliariui 5 taškais iškrito Antanas. Taip pat vyko kita dvikova dėl išlikimo, kur susikovė fantomu tapęs Justinas ir Adelija surinkusi mažiausiai taškų iš penketo finalistų. Jų kovą laimėjo Justinas, tačiau Adelija neiškrito, kadangi viena iš dviejų veto teise pasinaudojo Vytautas Šapranauskas.
 9 savaitės finale kovo 31 d. iškrito Dainius, finale negavęs balsų ir išliimo kovoje pralaimėjęs fantomei Eglei. Savaitės finalo nugalėtoju tapo Justinas su daina „Dėl tavęs“.
 10 savaitės finale balandžio 7 d. šou turėjo palikti Kupido, finale gavęs mažiausiai komisijos ir žiūrovų balsų bei išlikimo kovoje pralaimėjęs fantomui Liudui. Į realybės šou superfinalą, surinkusi daugiausia žiūrovų ir komisijos balsų ir iš viso gavusi 46 balus, pateko Eglė, atlikusi dainą „Palei langą“.
 11 savaitės finale balandžio 14 d. šou paliko Soliaris susikovęs su fantome tapusia Živile. Savaitės nugalėtoja tapo Skirmantė su daina „Atsiprašau“.
 12 savaitės finale balandžio 21 d. šou nugalėjo Justinas su daina „Su pavasariu“ ir paaiškėjo superfinalo šešetas: Eglė, Justinas, Skirmantė, Liudas, Živilė ir Marius.
 Superfinale balandžio 28 d. prie šešeto prisijungė septintą kandidatė laimėti realybės šou Raimonda, kurią išrinko žiūrovai balsuodami. Dalyviai atliko po vieną savo dainą, ir po žiūrovų balsavimo į superfinalo trejetą pateko: Justinas - 1 vieta, Liudas - 2 vieta, Skirmantė - 3 vieta. Šiems trims dalyviams atlikus dar po vieną dainą ir vėl išnaujo balsavus žiūrovams realybės šou laimėjo Justinas.

 Nuorodos 
 Oficiali „Dangaus“ svetainė 

Kategorija:Realybės šou
Kategorija:TV6 laidos